Boreoale busschn van Sakhalien

De boreoale busschn van Sakhalien, geleegn in nôordlik Europa, zyn 'n ekostreeke uut d' ekozôone Palaearctis vôgnst de Weirld Nateur-Stichtienge (WWF)   Ecoregion PA0607 : Sakhalin Island taiga (WWF).   Ecoregion PA0607 : Sakhalin Island taiga (Nationalgeographic). Ecoregion PA0607 : Sakhalin Island taiga (WWF).. Ze maakn dêel uut van 't bioom de boreoale busschn of de tajga. D' ippervlakte van d' ekostreeke besloa 6 863 468  êktoarn  Ecoregion PA0607 : Sakhalin Island taiga  (Globalspecies)..

Beschryvienge
Die ekostreeke bezet bykans hêel 't eiland Sakhalien mêt uutzoendrienge van e klêen stiksje loofbus in 't uuterste zuudn. De grenzn drvan kommn oovrêen mê de sentroale en zuudlikke tajga in de Sakhalien-Koerieln Provinsje ip de koarte van de busschn van Kurnaev in de Sovjet-Unie  Kurnaev, S. 1990. Forest regionalization of the USSR (1:16,000,000), Department of Geodesy and Cartography, Moscow.. Sakhalien schidt de Zêe van Okhotsk van de Zêe van Japan in 't Verre Ôostn van Rusland

Plantn-weirld
Hêel 't eiland is bedekt mê dichte busschn, mêesta koniefeern. Jezo-sparre (Picea jezoensis), Sakhalien-denne (Abies sachalinensis) en  Dahoeriesche lorke (Larix gmelinii) zyn de belangrykste boomsôortn. De lorkn gruujn goed in de moerassige groendn in 't nôordn, binst dat Jezo-sparre en Sakhalien-denne de berg-êlliengn van 't Westlik Gebergte bedekkn. Oogr in de bergn wordn vôgnde sôortn gevoenn : Siebeeriesche dwergpyne  (Pinus pumila),   Kurielsche bamboe (Sasa kurilensis). Berkn, zowêl Siebeeriesche ruuwe berke (Betula platyphylla) en Erman-berke (B. ermanii), popliern, iepn, veuglkêrse (Prunus padus), Japansche venynboom (Taxus cuspidata) en verschillnde wilgesôortn zyn gemiengld mê de koniefeern. In den oendrgruuj van de busschn stoatr veele kruupbroame (Rubus chamaemorus), veenbesse-sôortn (Vaccinium subg. Oxycoccus), kroajheide (Empetrum nigrum), rôo busbesse (Vaccinium vitis-idaea), Euroaziesche rôovliere (Sambucus racemosa), wilde frambôoze (Rubus idaeus) en Spiraea.

Bêestn-weirld
In 't nôordn wordn bruune beir (Ursus arctos), vos (Vulpes vulpes), karieboe (Rangifer tarandus) en soablemartre (Martes zibellina), en oovroal istr muuskuus-êrte (Moschus spp.), oaze, êekôorn, ratte en muus. De veugl-weirld is dedeezn van ôostlik Siebeerje, mo dr zyn ook sommigte broedveugls die endeemiesch zyn of bykans endeemiesch, lik de bedreigde geplekte groenpôotruutre (Tringa guttifer) en de Japansche fieties (Phylloscopus borealoides). Blakiston-visuul (Bubo blakistoni),  Oaziesche marbre-oalke  (Brachyramphus perdix) en spitsvlerke-oene (Falcipennis falcipennis kommn veel vôorn, en vienn allemalle beschuttienge in de grôote koniefeern. Ook de mandaryn-oande (Aix galericulata) nestlt in die busschn. In de rieviern plantn drundre veele zoalmsôortn vôort, lik rôoze zoalm (Oncorhynchus gorbuscha), tsjum-zoalm (Oncorhynchus keta), Japansche zoalm (Oncorhynchus masou), koho-zoalm (Oncorhynchus kisutch), en Sakhalien-tajmen (Hucho perryi). Veele walvissn bezoekn de zêekuste, woaroendre de styf bedreigde grysde walvis (Eschrichtius robustus), die allêene mor an de kustn van Sakhalien êm kommt voedn. Andre bedreigde walvissôortn die undre in da gebied ipoedn zyn de grôote oseoannôordkoapr (Eubalaena japonica), de Groenlansche walvis (Balaena mysticetus) en de beloega (Delphinapterus leucas).

Bedreigiengn en beschermienge
De grotste bedreigienge vo de bioloogiesche verscheidneid is 't uutboatn van de busschn. Bôoriengn vo goaze en oolje zyn bykommnde bedreigiengn.

Eksterne koppliengn
 Sakhalin taiga.
 Russian Nature.

Zied ook noa

Verwyziengn
<references>

Categorie:Azië
Categorie:Rusland
Categorie:Boreoale busschn